Vlada je lagala javnost! Usluge odvjetnika nisu bile besplatne

Pregledavanje dokumentacije Mije Crnoje koštalo je 2.187 kn. Vlada smatra da nije obmanula javnost. Kažu da su im rekli da će biti besplatno, ali onda su poslali račun...

<p><strong>Sada je potpuno jasno da je Vlada lagala hrvatsku javnost</strong>. Naime, kada su odvjetnici pregledavali dokumentaciju sada već bivšeg ministra branitelja Mije Crnoje službeni odgovor bio je da je ta usluga bila besplatna. No, sada se ispostavlja da to nije istina. Naime, <strong>Peđa Grbin</strong> dobio je službeni odgovor Vlade Republike Hrvatske u kojem jasno stoji da je odvjetnička usluga plaćena 2.187,50 kuna. Odgovor Vlade objavio je na svom <a href="https://www.facebook.com/GrbinPedja/?fref=ts">Facebook profilu.</a></p><p>Njegovu objavu prenosimo u cijelosti:</p><p><em>'Od ostavke bivšeg ministra branitelja Crnoje prošlo je nešto više od dva tjedna, ali danas ću opet pisati o tom slučaju, doduše, iz nekih drugih razloga.<br/> Naime, tu večer kada je minister podnosio ostavku, prvi potpredsjednik Vlade Republike Hrvatske, Tomislav Karamarko mahao je papirom za koji je tvrdio da iz njega proizlazi da Crnojina odgovornost ne postoji ( https://www.vecernji.hr/…/tomislav-karamarko-to-su-sve-bile-… ). Ispalo je da je taj papir navodno mišljenje koje su dali odvjetnici, konzultirani oko slučaja Crnoja.<br/> Ne budi lijen, a kako me zanimalo koji su to odvjetnici, tko ih je platio i što su u svojem mišljenju rekli, sukladno Zakonu o pravu na pristup informacijama, zatražio sam da mi se daju navedeni podaci. Danas sam dobio odgovor koji ću ovdje podijeliti s vama, a iz kojeg proizlazi nekoliko zanimljivih zaključaka.<br/> Glavni zaključak tog odgovora je da su u postupku oko smjene Crnoje i angažmana odvjetnika, <strong>Karamarko i Vlada iznijeli niz neistina (da ne kažem da su lagali)</strong>. Prvo, suprotno onome što je Karamarko govorio i papiru kojim je mahao, odvjetnici nisu dali pisano, nego isključivo usmeno mišljenje. Koji je sadržaj toga mišljenja, to mi nije odgovoreno, zbog čega ću nastaviti postupak za dobivanje informacije pred Povjerenicom za informiranje.<br/> Drugo, <strong>nije točno da je usluga bila besplatna</strong>. Naime, iako je Vlada priopćila da “S obzirom na to da se radilo isključivo o jednokratnoj usluzi savjetničke prirode vanjskih suradnika, pravnih eksperata Jadranke Sloković, Jasne Novak i Čede Prodanovića, sudionika jučerašnje stručne rasprave zajedno s pravnim stručnjacima Domoljubne koalicije i Mosta, njihove su usluge bile u potpunosti besplatne” iz priopćenja proizlazi da su <strong>te usluge ipak plaćene.</strong><br/> Cijena tih usluga nije bitna, ali je bitna činjenica da se <strong>podatak o plaćanju pojavio nakon što je iz Vlade izrijekom priopćeno da su usluge bile besplatne</strong>. Pitam se, zbog čega je taj podatak sada promijenjen.<br/> U svakom slučaju, ja ću svoje upite slati i dalje, jer ovime što sam do sada saznao, nisam zadovoljan.'</em></p><p>Evo što je Vlada tada odgovorila na upit 24sata: </p><p>- S obzirom da se radilo isključivo o jednokratnoj usluzi savjetničke prirode vanjskih suradnika, pravnih eksperata Jadranke Sloković, Jasne Novak i Čede Prodanovića, sudionika jučerašnje stručne rasprave zajedno s pravnim stručnjacima Domoljubne koalicije i Mosta, <strong>njihove su usluge bile u potpunosti besplatne</strong>. Mišljenja iznesena u raspravi nisu notirana kao poseban dokument, ali je njihov sadržaj dostupan javnosti i razvidan iz izjave prvog potpredsjednika Vlade Tomislava Karamarka - služba za odnose s javnošću Vlade RH.</p><h2>Vlada: 'Rekli su nam da će biti besplatno'</h2><p>Danas, pak, u Vladi <strong>smatraju da nisu obmanuli javnost </strong>izjavom da će usluge biti besplatne.</p><p>- Odvjetnici su nam rekli da se radi o jednokratnom savjetovanju i da će usluga biti besplatna. <strong>No, prošli tjedan je stigao račun</strong> od odvjetničkog društva. Vlada će ga platiti – rekla nam je glasnogovornica Vlade Sunčana Glavak.</p><p>Nije htjela komentirati je li ih račun iznenadio i razloge zbog kojih su ipak poslali račun.</p>